**Projektas**

****

**LIETUVOS RESPUBLIKOS ŠVIETIMO, MOKSLO IR SPORTO MINISTRAS**

**ĮSAKYMAS**

**DĖL ŠVIETIMO IR MOKSLO MINISTRO 2016 M. rugsėjo 22 d. įsakymO Nr. V-812 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ 09.1.3-CPVA-V-704 PRIEMONĖS „ŠVIETIMO PRIEINAMUMO DIDINIMAS“ PROJEKTŲ FINANSAVIMO SĄLYGŲ APRAŠO NR. 2 PATVIRTINIMO“ PAKEITIMO**

2020 m. birželio d. Nr. V-

Vilnius

Vadovaudamasis Lietuvos Respublikos Vyriausybės 2014 m. lapkričio 26 d. nutarimo Nr. 1326 „Dėl 2014–2020 metų Europos Sąjungos fondų investicijų veiksmų programos priedo patvirtinimo“ 8 punktu,

p a k e i č i u 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-V-704 priemonės „Švietimo prieinamumo didinimas“ projektų finansavimo sąlygų aprašą Nr. 2, patvirtintą Lietuvos Respublikos švietimo ir mokslo ministro 2016 m. rugsėjo 22 d. įsakymu Nr. V-812 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-V-704 priemonės „Švietimo prieinamumo didinimas“ projektų finansavimo sąlygų aprašo Nr. 2 patvirtinimo“:

1. Pakeičiu 8 punktą ir jį išdėstau taip:

„8. Pagal Aprašą projektams įgyvendinti numatoma skirti iki 23 679 261,43 Eur (dvidešimt trijų milijonų šešių šimtų septyniasdešimt devynių tūkstančių dviejų šimtų šešiasdešimt vieno euro 43 ct), iš kurių iki 11 411 896,18 Eur (vienuolikos milijonų keturių šimtų vienuolikos tūkstančių aštuonių šimtų devyniasdešimt šešių eurų 18 ct) Europos Sąjungos (toliau – ES) struktūrinių fondų (Europos regioninės plėtros fondo) lėšos, iki 12 267 365,25 Eur (dvylikos milijonų dviejų šimtų šešiasdešimt septynių tūkstančių trijų šimtų šešiasdešimt penkių eurų 25 ct) – Lietuvos Respublikos valstybės biudžeto lėšos.“

1. Pripažįstu netekusiu galios 81 punktą.
2. Pakeičiu 82 punktą ir jį išdėstau taip:

„82. Atsižvelgiant į Priemonių įgyvendinimo plano II skyriaus Pirmojo skirsnio 7 punktą, pagal šį Aprašą projektams skiriama finansavimo suma gali viršyti Aprašo 8 punkte numatomą skirti finansavimo sumą, bet ne daugiau kaip iki 12 460 348,15 Eur (dvylikos milijonų keturių šimtų šešiasdešimt tūkstančių trijų šimtų keturiasdešimt aštuonių eurų 15 ct) Europos regioninio plėtros fondo lėšų ir 2 410 575,25 Eur (dviejų milijonų keturių šimtų dešimt tūkstančių penkių šimtų septyniasdešimt penkių eurų 25 ct) – Lietuvos Respublikos valstybės biudžeto lėšų.“

1. Pakeičiu 10 punktą ir jį išdėstau taip:

„10. Pagal Aprašą remiamos šios veiklos:

10.1. aplinkos modernizavimui, specialiųjų mokymo priemonių ir ugdymui skirtų techninės pagalbos priemonių įsigijimas – veiklai planuojama skirti iki 3 701 660,00 Eur (trijų milijonų septynių šimtų vieno tūkstančio šešių šimtų šešiasdešimties eurų 00 ct), iš kurių iki 3 661 246,84 Eur (trijų milijonų šešių šimtų šešiasdešimt vieno tūkstančio dviejų šimtų keturiasdešimt šešių eurų 84 ct) – ES struktūrinių fondų lėšos, iki 40 413,16 Eur (keturiasdešimt tūkstančių keturių šimtų trylikos eurų 16 ct) – Lietuvos Respublikos valstybės biudžeto lėšos;

10.2. valstybinių vaikų vasaros edukacinių stovyklų ir sveiką gyvenseną skatinančių neformaliojo švietimo erdvių renovacija ir įrengimas – numatoma skirti iki 4 991 006,36 Eur (keturių milijonų devynių šimtų devyniasdešimt vieno tūkstančio šešių eurų 36 ct), iš kurių iki 4 822 446,57 Eur (keturių milijonų aštuonių šimtų dvidešimt dviejų tūkstančių keturių šimtų keturiasdešimt šešių eurų 57 ct) – ES struktūrinių fondų lėšos, iki 168 559,79 Eur (vieno šimto šešiasdešimt aštuonių tūkstančių penkių šimtų penkiasdešimt devynių eurų 79 ct) – Lietuvos Respublikos valstybės biudžeto lėšos;

10.3. vaikų socializacijos centrų infrastruktūros modernizavimas ir plėtra – numatoma skirti iki 5 792 400,00 Eur (penkių milijonų septynių šimtų devyniasdešimt dviejų tūkstančių keturių šimtų eurų 00 ct), iš kurių iki 5 778 712,52 Eur (penkių milijonų septynių šimtų septyniasdešimt aštuonių tūkstančių septynių šimtų dvylikos eurų 52 ct) – ES struktūrinių fondų lėšos, iki 13 687,48 Eur (trylikos tūkstančių šešių šimtų aštuoniasdešimt septynių eurų 48 ct) – Lietuvos Respublikos valstybės biudžeto lėšos;

10.4. bendrojo ugdymo mokyklų ir neformalųjį švietimą teikiančių įstaigų aprūpinimas priemonėmis, skirtomis gamtos ir technologinių mokslų mokymui, bei neformalųjį švietimą teikiančių įstaigų patalpų pritaikymas laboratorinės įrangos panaudojimui – numatoma skirti iki 24 065 118,47 Eur (dvidešimt keturių milijonų šešiasdešimt penkių tūkstančių vieno šimto aštuoniolikos eurų 47 ct), iš kurių iki 9 609 838,40 Eur (devynių milijonų šešių šimtų devynių tūkstančių aštuonių šimtų trisdešimt aštuonių eurų 40 ct) – ES struktūrinių fondų lėšos, iki 14 455 280,07 Eur (keturiolikos milijonų keturių šimtų penkiasdešimt penkių tūkstančių dviejų šimtų aštuoniasdešimt eurų 7 ct) – Lietuvos Respublikos valstybės biudžeto lėšos.“

5. Pakeičiu Aprašo 11.1 papunktį ir jį išdėstau taip:

„11.1. Aprašo 10.1 papunktyje numatomai finansuoti veiklai – 2017 m. III ketvirtį;“

6. Pakeičiu Aprašo 12 punktą ir jį išdėstau taip:

„12. Pagal Aprašą galimi pareiškėjai ir partneriai:

12.1. pagal Aprašo 10.1 papunktyje numatomą finansuoti veiklą galimas pareiškėjas yra Nacionalinė švietimo agentūra. Galimi partneriai – Lietuvos Respublikos savivaldybių administracijos, asociacijos ir kiti viešieji juridiniai asmenys, veikiantys švietimo srityje. Partnerio (-ių) įtraukimo į projektą būtinumas turi būti pagrįstas paraiškoje;

12.2. pagal Aprašo 10.2 papunktyje numatomą finansuoti veiklą galimi pareiškėjai yra Lietuvos mokinių neformaliojo švietimo centras, Nacionalinė Mikalojaus Konstantino Čiurlionio menų mokykla. Galimi partneriai – Lietuvos Respublikos savivaldybių administracijos, asociacijos ir kiti viešieji juridiniai asmenys, veikiantys švietimo srityje. Partnerio (-ių) įtraukimo į projektą būtinumas turi būti pagrįstas paraiškoje;

12.3. pagal Aprašo 10.3 ir 10.4 papunkčiuose numatomas finansuoti veiklas galimas pareiškėjas yra Nacionalinė švietimo agentūra. Galimi partneriai – Lietuvos Respublikos savivaldybių administracijos, asociacijos ir kiti viešieji juridiniai asmenys, veikiantys švietimo srityje. Partnerio (-ių) įtraukimo į projektą būtinumas turi būti pagrįstas paraiškoje.“

7. Pakeičiu 21.1.1 papunktį ir jį išdėstau taip:

„21.1.1. produkto rodiklio „Įsigyti specialiųjų mokymo priemonių ir ugdymui skirtų techninės pagalbos priemonių komplektai“ (rodiklio kodas P.N.732). Minimali siektina reikšmė – 20 komplektų; tarpinė siektina reikšmė iki 2018 m. gruodžio 31 d. – 4 komplektai;“

8. Pakeičiu 32 punktą ir jį išdėstau taip:

„32. Pagal Aprašą tinkamų arba netinkamų finansuoti išlaidų kategorijos yra šios:

|  |  |  |
| --- | --- | --- |
| Išlaidų kategorijos Nr. | Išlaidų kategorijos pavadinimas | Reikalavimai ir paaiškinimai |
| 1. | Žemė | Netinkama finansuoti. |
| 2. | Nekilnojamasis turtas | Netinkama finansuoti. |
| 3. | Statyba, rekonstravimas, remontas ir kiti darbai | Naujų pastatų, naujų pastato aukštų, rūsių ar priestatų statybos išlaidos yra tinkamos finansuoti tik tuomet, kai tokių išlaidų būtinumas yra pagrindžiamas investicijų projekte ir jos yra nurodytos patvirtintame projektiniame pasiūlyme.  Projektą vykdančio personalo darbo užmokesčio išlaidoms taikoma kasmetinių atostogų išmokų fiksuotoji norma, vadovaujantis Kasmetinių atostogų išmokų fiksuotųjų normų nustatymo tyrimo ataskaita, kuri skelbiama ES struktūrinių fondų svetainėje adresu <http://www.esinvesticijos.lt/lt/dokumentai/supaprastinto-islaidu-apmokejimo-tyrimai> |
| 4. | Įranga, įrenginiai ir kitas turtas | Netinkamos finansuoti išlaidos:  - įsigyto turto draudimo išlaidos, ilgesniam nei projekto įgyvendinimo laikotarpiui;  - tikslinių transporto priemonių pirkimo, nuomos ir finansinės nuomos (lizingo) išlaidos.  Projektą vykdančio personalo darbo užmokesčio išlaidoms taikoma kasmetinių atostogų išmokų fiksuotoji norma, vadovaujantis Kasmetinių atostogų išmokų fiksuotųjų normų nustatymo tyrimo ataskaita, kuri skelbiama ES struktūrinių fondų svetainėje adresu http://www.esinvesticijos.lt/lt/dokumentai/supaprastinto-islaidu-apmokejimo-tyrimai  . |
| 5. | Projekto vykdymas | Tinkamos finansuoti tik investicinio projekto parengimo išlaidos. Projektinio pasiūlymo dėl valstybės projekto įgyvendinimo (toliau – projektinis pasiūlymas) ir paraiškos parengimo (pildymo) išlaidos netinkamos finansuoti.  Pagal Aprašo 10.1, 10.3, 10.4 papunkčiuose nurodytas veiklas kryžminio finansavimo lėšomis tinkamos finansuoti šios išlaidos:  - mokomosios medžiagos parengimas;  - mokymų vykdymas apie projekto metu planuojamas įsigyti ir (ar) įsigytas mokymo priemones ir įrangą;  - kitos projekto veikloms (susijusioms su mokymo / švietimo veikla) įvykdyti būtinos išlaidos.  Projektą vykdančio personalo darbo užmokesčio išlaidoms taikoma kasmetinių atostogų išmokų fiksuotoji norma, vadovaujantis Kasmetinių atostogų išmokų fiksuotųjų normų nustatymo tyrimo ataskaita. |
| 6. | Informavimas apie projektą | Tinkamos finansuoti tik privalomos informavimo apie projektą priemonės pagal Projektų taisyklių 37 skirsnio 450 punktą.  Projektą vykdančio personalo darbo užmokesčio išlaidoms taikoma kasmetinių atostogų išmokų fiksuotoji norma, vadovaujantis Kasmetinių atostogų išmokų fiksuotųjų normų nustatymo tyrimo ataskaita, kuri skelbiama ES struktūrinių fondų svetainėje adresu http://www.esinvesticijos.lt/lt/dokumentai/supaprastinto-islaidu-apmokejimo-tyrimai    Fiksuotųjų įkainių nustatymo tyrimo ataskaitos skelbiamos ES struktūrinių fondų svetainėje adresu: https://www.esinvesticijos.lt/lt/dokumentai/supaprastinto-islaidu-apmokejimo-tyrimai |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Netiesioginėms projekto išlaidoms apmokėti taikoma fiksuotoji projekto išlaidų norma apskaičiuojama pagal Projektų taisyklių 10 priedą. |

Pastaba. Paraiškos formos projekto biudžeto lentelė pildoma vadovaujantis instrukcija Projekto biudžeto formos pildymas, pateikta Rekomendacijose dėl projektų išlaidų atitikties Europos Sąjungos struktūrinių fondų reikalavimams.“

Švietimo, mokslo ir sporto ministras Algirdas Monkevičius

SUDERINTA

Viešosios įstaigos Centrinės projektų

valdymo agentūros

2020 m. birželio d. raštu Nr. 2020/2-